ᱜᱤᱨᱤᱡᱟ ᱯᱨᱚᱥᱟᱫᱽ ᱠᱳᱭᱨᱟᱞᱟ

ᱜᱤᱨᱤᱡᱟ ᱯᱨᱚᱥᱟᱫᱽ ᱠᱳᱭᱨᱟᱞᱟ ᱱᱮᱯᱟᱞᱤ ᱠᱟᱸᱜᱽᱨᱮᱥ ᱨᱮᱱ ᱥᱚᱵᱷᱟ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤ ᱵᱤᱹ ᱥᱚᱹ ᱒᱐᱔᱘ ᱡᱮᱴᱷ ᱑᱒ ᱠᱷᱚᱱ ᱒᱐᱕᱑ ᱢᱚᱸᱥᱤᱨ ᱑᱔, ᱒᱐᱕᱕ ᱵᱟᱹᱭᱥᱟᱹᱠ ᱒, ᱠᱷᱚᱱ ᱒᱐᱕᱖ ᱡᱮᱴᱷ ᱑᱗, ᱒᱐᱕᱖ ᱪᱟᱹᱛ ᱠᱷᱚᱱ ᱒᱐᱕᱘ ᱥᱟᱣᱱ ᱑᱑ ᱟᱮᱨ ᱒᱐᱖᱕ ᱵᱷᱟᱫᱚᱨ ᱒ ᱫᱷᱟᱹᱨᱤ ᱞᱮᱠᱟᱛᱮ  ᱯᱩᱱ ᱫᱷᱚᱸᱢ ᱯᱨᱚᱫᱷᱟᱱᱢᱚᱱᱛᱨᱤ ᱦᱩᱭᱞᱮᱱᱟ ᱾ ᱩᱱᱤ ᱵᱤᱹ ᱥᱚᱹ ᱒᱐᱑᱖ ᱛᱟᱭᱚᱢ ᱯᱩᱭᱞᱩ ᱡᱚᱱᱚᱱᱤᱨᱵᱟᱪᱤᱛ ᱯᱨᱚᱫᱷᱟᱱᱢᱚᱱᱛᱨᱤ ᱦᱩᱭᱞᱮᱱᱟ ᱾ ᱩᱱᱟ ᱵᱮᱞᱟ ᱨᱮ ᱩᱱᱤ ᱨᱮᱱ ᱫᱟᱫᱟ ᱵᱤᱥᱣᱮᱥᱣᱚᱨᱯᱨᱚᱥᱟᱫ ᱠᱳᱭᱨᱟᱞᱟ ᱟᱨ ᱩᱱᱤ ᱨᱮᱱ ᱨᱟᱡᱽᱱᱤᱛᱤᱠ ᱯᱟᱨᱴᱤ ᱱᱮᱯᱟᱞᱤ ᱠᱟᱸᱜᱽᱨᱮᱥ ᱱᱮᱯᱟᱞ -ᱟᱜ ᱯᱩᱭᱞᱩ ᱞᱳᱠᱛᱟᱱᱛᱨᱤᱠ ᱱᱤᱨᱵᱟᱪᱚᱱ ᱟᱹᱰᱤ ᱟᱭᱢᱟ ᱵᱚᱵᱩᱢᱚᱫ ᱛᱮ ᱡᱤᱛᱠᱟᱹᱨ ᱞᱮᱱᱟ ᱾ ᱩᱱᱤ ᱱᱮᱯᱟᱞᱤ ᱠᱟᱸᱜᱽᱨᱮᱥ ᱥᱚᱵᱷᱟ ᱟᱨ ᱥᱟᱛ ᱨᱟᱡᱽᱱᱤᱛᱤᱠ ᱫᱚᱞ ᱠᱚᱣᱟᱜ ᱢᱳᱨᱪᱷᱟ ᱱᱮᱛᱟ ᱛᱟᱦᱮ ᱠᱟᱱᱟᱭ ᱾ ᱩᱱᱤ ᱖᱐ ᱥᱮᱨᱢᱟ ᱠᱷᱚᱱ ᱰᱷᱤᱨ ᱚᱠᱛᱚ ᱫᱷᱟᱹᱨᱤ ᱨᱟᱡᱽᱱᱤᱛᱤᱠ ᱨᱮ ᱥᱮᱞᱮᱫ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱟᱯᱷᱱᱟᱨ ᱮᱦᱚᱵ ᱡᱤᱵᱚᱱ ᱨᱮ, ᱟᱯᱷᱱᱟᱨ ᱜᱽᱨᱚᱦᱚᱱᱚᱜᱚᱨ ᱵᱤᱨᱟᱴᱱᱚᱜᱚᱨ ᱨᱮᱱᱟᱜ ᱡᱩᱴ ᱢᱤᱞ ᱨᱮᱱ ᱠᱟᱹᱢᱤᱭᱟᱹ ᱱᱮᱛᱟ ᱠᱚ ᱥᱟᱶ ᱮᱦᱚᱵᱚ ᱞᱤᱫᱟ ᱾ ᱵᱤ ᱥᱚᱹ ᱒᱐᱖᱖ ᱥᱮᱨᱢᱟ ᱪᱟᱹᱛ ᱗ ᱦᱤᱞᱳ ᱛᱤᱠᱤᱱ ᱑᱒ ᱵᱚᱡᱮ ᱑᱐ ᱢᱤᱱᱮᱴ ᱨᱮ ᱵᱚᱸᱜᱟ ᱛᱟᱞᱟᱭᱮᱱᱟ ᱾

 ᱫᱷᱟᱨᱚᱡᱽ ᱟᱨ ᱮᱦᱚᱵ ᱡᱤᱵᱚᱱ 
ᱜᱤᱨᱤᱡᱟ ᱯᱨᱚᱥᱟᱫᱽ ᱠᱳᱭᱨᱟᱞᱟ ᱵᱷᱟᱨᱚᱛ ᱨᱮᱱᱟᱜ ᱵᱤᱦᱟᱨ ᱨᱟᱡᱽᱭᱚ ᱨᱮᱱᱟᱜ ᱥᱚᱦᱚᱨᱥᱟ ᱡᱤᱞᱟᱹ ᱨᱮᱱᱟᱜ ᱴᱮᱰᱤ ᱢᱮᱱᱛᱮ ᱟᱹᱛᱩ ᱨᱮ ᱵᱤᱹ ᱥᱚᱹ ᱑᱙᱘᱑ ᱚᱥᱟᱲ ᱨᱮ ᱡᱟᱱᱟᱢ ᱟᱠᱟᱱᱟ । 
ᱩᱱᱟ ᱛᱟᱭᱚᱢ ᱱᱩᱭ ᱨᱮᱱ ᱜᱚᱜᱚᱵᱟᱵᱟ ᱱᱤᱨᱵᱟᱥᱤᱛ ᱡᱤᱵᱚᱱ ᱨᱮ ᱛᱟᱦᱮᱸ ᱠᱟᱱᱟ ᱾ ᱜᱤᱨᱤᱡᱟ ᱯᱨᱚᱥᱟᱫᱽ, ᱠᱨᱤᱥᱬᱚ ᱯᱨᱚᱥᱟᱫ ᱟᱨ ᱫᱤᱵᱭᱟ  ᱠᱳᱭᱨᱟᱞᱟ ᱨᱮᱱ ᱠᱩᱲᱟ ᱜᱤᱫᱽᱨᱟᱹ ᱠᱟᱱᱟᱭ ᱾ ᱩᱱᱤ ᱨᱮᱱ ᱵᱟᱨᱭᱟ ᱫᱟᱫᱟ ᱵᱤᱥᱣᱮᱥᱣᱚᱨᱯᱨᱚᱥᱟᱫ ᱠᱳᱨᱟᱞᱟ ᱟᱨ ᱢᱟᱛᱨᱤᱠᱟᱯᱨᱚᱥᱟᱫ ᱠᱳᱭᱨᱟᱞᱟ ᱱᱮᱯᱟᱞ ᱨᱮᱱ ᱯᱨᱚᱫᱷᱟᱱᱢᱚᱱᱛᱨᱤ ᱠᱤᱱ ᱦᱩᱭᱞᱮᱱᱟ ᱾ ᱥᱚᱱ ᱑᱙᱒᱙ ᱥᱮᱨᱢᱟ ᱨᱮ ᱫᱷᱟᱨᱚᱡᱽ  ᱥᱟᱶ ᱱᱮᱯᱟᱞ ᱨᱩᱣᱟᱹᱲ ᱚᱠᱛᱚ ᱜᱤᱨᱤᱡᱟ-ᱟᱜ ᱵᱟᱯᱞᱟ ᱥᱩᱥᱢᱟ ᱠᱳᱭᱨᱟᱞᱟ ᱥᱟᱶᱛᱮ ᱦᱩᱭᱞᱮᱱᱟ ᱾ ᱥᱩᱡᱟᱛᱟ ᱠᱳᱭᱨᱟᱞᱟ ᱜᱤᱨᱤᱡᱟ ᱯᱨᱚᱥᱟᱫ ᱨᱮᱱ ᱠᱩᱲᱤ ᱜᱤᱫᱽᱨᱟᱹ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱵᱷᱟᱨᱚᱛ ᱨᱮᱱᱟᱜ ᱫᱤᱞᱞᱤ ᱵᱤᱨᱫᱟᱹ ᱜᱟᱲ ᱨᱮ ᱠᱤᱨᱳᱨᱤ ᱢᱚᱞ ᱠᱚᱞᱮᱡ (Kirori Mal College) ᱨᱮ ᱚᱞ ᱯᱟᱲᱟᱣ ᱟᱠᱟᱫ ᱛᱟᱦᱮᱸᱱᱟ ᱾

 ᱨᱟᱡᱽᱱᱤᱛᱤᱠ ᱮᱦᱚᱵ ᱰᱟᱦᱟᱨ

ᱵᱤᱹ ᱥᱚᱹ ᱒᱐᱐᱔ ᱥᱮᱨᱢᱟ ᱨᱮ ᱱᱮᱯᱟᱞ ᱠᱟᱹᱢᱤᱭᱟᱹ(ᱢᱚᱡᱫᱩᱨ) ᱠᱟᱸᱜᱽᱨᱮᱥ ᱨᱮᱱᱟᱜ ᱵᱤᱨᱤᱛ ᱞᱮᱫᱟ| ᱡᱟᱦᱟ ᱛᱟᱭᱚᱢ ᱱᱮᱯᱟᱞ ᱴᱨᱮᱰ ᱩᱱᱤᱭᱚᱱ ᱠᱟᱸᱜᱽᱨᱮᱥ ᱢᱮᱱᱛᱮ ᱩᱯᱨᱩᱢ ᱫᱚᱦᱚ ᱞᱮᱫ-ᱟᱭ ᱾ ᱵᱤᱹᱥᱚᱹ ᱒᱐᱐᱘ ᱥᱮᱨᱢᱟ ᱨᱮ ᱜᱤᱨᱤᱡᱟ ᱯᱨᱚᱥᱟᱫ ᱠᱳᱭᱨᱟᱞᱟ ᱱᱮᱯᱟᱞᱤ ᱠᱟᱸᱜᱽᱨᱮᱥ ᱢᱳᱨᱚᱝ ᱡᱤᱞᱟᱹ ᱥᱚᱵᱦᱟᱯᱚᱛᱤ ᱵᱮᱱᱟᱣ ᱞᱤᱱᱟ ᱾ ᱟᱨ ᱒᱐᱑᱗ ᱥᱮᱨᱢᱟ ᱨᱮ ᱨᱟᱡᱟ ᱵᱤᱨᱮᱱᱫᱽᱨᱚ-ᱟᱜ ᱯᱚᱪᱭᱟᱛ ᱥᱟᱥᱚᱱ ᱨᱮ ᱩᱱᱤ ᱥᱟᱵ ᱠᱟᱛᱮ ᱡᱮᱞ ᱨᱮ ᱵᱷᱩᱨᱟᱣ ᱞᱤᱫᱤᱭᱟ ᱟᱨ ᱡᱚᱛᱚ ᱠᱟᱹᱢᱤᱦᱩᱨᱟ ᱥᱟᱢᱰᱟᱣ ᱞᱮᱫ-ᱟᱭ ᱾ ᱵᱤᱹ ᱥᱚᱹ ᱑᱙᱖᱗ ᱥᱮᱨᱢᱟ ᱨᱮ ᱩᱱᱤ ᱡᱮᱞ ᱠᱷᱚᱱ ᱵᱟᱨᱦᱮ ᱩᱰᱩᱠ ᱛᱟᱭᱚᱢ ᱜᱤᱨᱤᱟᱡᱟ ᱯᱨᱟᱥᱟᱫ ᱠᱳᱭᱨᱟᱞᱟ ᱯᱟᱨᱴᱤ ᱨᱮᱱ ᱠᱟᱹᱢᱤ ᱠᱚ ᱟᱨ ᱱᱮᱛᱟ ᱠᱚ ᱥᱟᱶ ᱵᱷᱟᱨᱚ ᱠᱷᱚᱱ ᱩᱰᱩᱠ ᱠᱟᱛᱮ ᱵᱤᱹ ᱥᱚᱹ ᱒᱐᱓᱕ ᱥᱮᱨᱢᱟ ᱱᱮᱯᱟᱞ ᱠᱚ ᱨᱩᱣᱟᱹᱲ ᱮᱱᱟ ᱾ ᱜᱤᱨᱤᱡᱟ ᱯᱨᱚᱥᱟᱫ ᱠᱳᱭᱨᱟᱞᱟ ᱵᱤᱹ ᱥᱚᱹ ᱒᱐᱓᱙ ᱥᱮᱨᱢᱟ ᱠᱷᱚᱱ ᱒᱐᱔᱙ ᱥᱮᱨᱢᱟ ᱨᱮ ᱱᱮᱯᱟᱞᱤ ᱠᱟᱸᱜᱽᱨᱮᱥ  ᱯᱟᱨᱴᱤ-ᱟᱜ ᱢᱚᱦᱟᱥᱚᱪᱤᱵ ᱦᱩᱭᱞᱮᱱᱟ ᱾ ᱜᱤᱨᱤᱡᱟ ᱯᱨᱚᱥᱟᱫ ᱠᱳᱭᱨᱟᱞᱟ-ᱟᱜ ᱵᱤᱹ ᱥᱚᱹ ᱒᱐᱔᱖ ᱥᱮᱨᱢᱟ ᱨᱮᱵᱟᱜ ᱡᱚᱱᱟᱱᱫᱳᱞᱚᱱ ᱨᱮ ᱞᱟᱦᱟ ᱠᱟᱛᱮ ᱥᱮᱴᱮᱨ ᱞᱮᱱᱟ ᱾ ᱡᱟᱦᱟᱸ ᱟᱱᱫᱳᱞᱚᱱ ᱨᱮ ᱯᱚᱧᱪᱚᱭᱟᱛ ᱵᱮᱵᱚᱥᱛᱟ ᱚᱪᱚᱠ ᱠᱟᱛᱮ ᱵᱚᱦᱩᱫᱚᱞᱤᱭᱚ ᱵᱮᱵᱚᱥᱛᱷᱟ ᱮᱦᱚᱵ ᱞᱮᱫᱟ ᱾ ᱩᱱᱤ ᱢᱤᱫ ᱟᱹᱰᱤ ᱜᱮ ᱱᱤᱰᱚᱨ ᱱᱮᱛᱟ ᱠᱟᱱᱟᱭ ᱾

ᱯᱩᱭᱞᱩ ᱠᱟᱹᱢᱤ ᱚᱠᱛᱚ
ᱵᱤᱹ ᱥᱚᱹ ᱒᱐᱔᱖ ᱥᱮᱨᱢᱟ ᱨᱮ ᱡᱚᱱᱚᱟᱱᱫᱳᱞᱚᱱ ᱛᱟᱭᱚᱢ ᱱᱮᱯᱟᱞᱤ ᱥᱚᱸᱵᱚᱭᱫᱷᱟᱱᱤᱠ ᱱᱤᱨᱵᱟᱪᱚᱱ,᱒᱐᱗᱔ (ᱱᱮᱯᱟᱞ ᱨᱮᱱᱟᱜ ᱯᱩᱭᱞᱩ ᱵᱚᱦᱩᱫᱚᱞᱤᱭᱚ ᱞᱳᱠᱛᱟᱱᱛᱨᱤᱠ ᱱᱤᱨᱵᱟᱪᱚᱱ) ᱨᱮ ᱩᱱᱤ ᱢᱳᱨᱚᱝ ᱮᱨᱮᱭᱟ ᱮᱞ ᱕ ᱠᱷᱚᱱ ᱯᱨᱚᱛᱤᱱᱤᱫᱷᱤᱥᱚᱵᱷᱟ ᱨᱮᱱ ᱥᱚᱫᱚᱥᱭᱚ ᱱᱤᱨᱵᱟᱪᱚᱱ ᱦᱩᱭᱞᱮᱱᱟ ᱾ ᱱᱩᱣᱟ ᱱᱤᱨᱵᱟᱪᱚᱱ ᱨᱮ ᱱᱮᱯᱟᱞᱤ ᱠᱟᱸᱜᱽᱨᱮᱥ ᱯᱟᱨᱴᱤ ᱯᱨᱚᱛᱤᱱᱤᱫᱷᱤ ᱥᱚᱵᱷᱟ(ᱥᱚᱸᱥᱚᱫ ᱨᱮᱱ ᱞᱟᱛᱟᱨ ᱥᱚᱫᱚᱱ) ᱨᱮ ᱒᱐᱑ ᱥᱤᱴ ᱠᱷᱚᱱ ᱑᱑᱐ ᱥᱤᱴ ᱨᱮᱱᱟᱜ ᱵᱚᱷᱩᱢᱚᱛ ᱧᱟᱢ ᱠᱟᱛᱮ ᱡᱤᱛᱠᱟᱹᱨ ᱞᱮᱱᱟ ᱾ ᱱᱩᱣᱟ ᱛᱟᱭᱚᱢ ᱱᱮᱯᱟᱞᱤ ᱠᱟᱸᱜᱽᱨᱮᱥ ᱯᱟᱨᱴᱤ ᱥᱚᱸᱥᱚᱫᱤᱭᱚ ᱫᱚᱞ ᱨᱮᱱ ᱱᱮᱛᱟ ᱵᱚᱸᱜᱟ ᱛᱟᱞᱟ ᱨᱟᱡᱟ ᱵᱤᱨᱮᱱᱫᱽᱨᱚ-ᱟᱜ ᱫᱟᱨᱟᱭ ᱛᱮ ᱯᱨᱚᱫᱷᱟᱱ ᱢᱚᱱᱛᱨᱤ ᱵᱮᱱᱟᱣ ᱞᱮᱱᱟ ᱾

ᱩᱱᱤ ᱱᱮᱯᱟᱞ ᱨᱮᱱᱟᱜ ᱯᱩᱭᱞᱩ ᱠᱟᱹᱢᱤ ᱚᱠᱛᱚ ᱨᱮ ᱥᱚᱸᱥᱚᱫ ᱵᱤᱨᱫᱟᱹ, ᱥᱚᱱᱪᱟᱨ ᱟᱨ ᱨᱩᱣᱳᱦᱟᱥᱩ ᱩᱫᱟᱨ ᱠᱟᱱᱩᱱ ᱮ ᱵᱮᱱᱟᱣ ᱞᱮᱫᱟ ᱾ ᱥᱚᱨᱠᱟᱨᱼᱟᱜ ᱯᱩᱨᱵᱟᱧᱪᱚᱞ ᱵᱤᱠᱟᱥ ᱮᱨᱮᱭᱟ ᱨᱮ ᱯᱩᱨᱵᱟᱧᱪᱚᱞ ᱵᱤᱨᱫᱟ, ᱜᱟᱲ ᱟᱨ ᱦᱟᱥᱯᱟᱛᱟᱞ ᱵᱤᱜᱤᱭᱟᱱ ᱨᱮᱱᱟᱜ ᱵᱤᱹ ᱯᱤᱹ ᱠᱳᱭᱨᱟᱞᱟ ᱵᱤᱜᱤᱭᱟᱱ ᱟᱨ ᱥᱣᱟᱥᱛᱷᱚ ᱯᱨᱚᱛᱤᱥᱴᱷᱟᱱ(BPKIHS) ᱨᱮᱱᱟᱜ ᱮᱦᱚᱵ ᱞᱮᱫᱟ ᱾ ᱩᱱᱟ ᱮᱛᱚᱦᱚᱵ ᱛᱟᱭᱚᱢ ᱟᱯᱷᱱᱟᱨ ᱮᱨᱮᱭᱟ ᱨᱮ ᱱᱟᱱᱟᱦᱩᱱᱟᱹᱨ ᱵᱦᱟᱜᱽ ᱨᱮ ᱤᱱᱡᱤᱱᱤᱭᱚᱨ ᱟᱨ ᱦᱟᱥᱯᱟᱛᱟᱞ ᱵᱤᱨᱫᱟᱹᱜᱟᱲ ᱠᱚ ᱵᱮᱱᱟᱣ ᱞᱟᱹᱜᱤᱫ ᱱᱮᱦᱚᱸᱨ ᱪᱟᱞ ᱞᱮᱫᱟ ᱾ ᱥᱟᱶᱛᱮ ᱥᱚᱨᱠᱟᱨᱼᱟᱜ ᱵᱷᱚᱨᱚᱛᱯᱩᱨ ᱨᱮ ᱪᱤᱱ ᱥᱚᱨᱠᱟᱨᱼᱟᱜ ᱜᱚᱲᱚ ᱛᱮ  ᱵᱤᱹ ᱯᱤᱹ ᱠᱳᱭᱨᱟᱞᱟ ᱢᱮᱢᱳᱨᱤᱭᱚᱞ ᱠᱭᱟᱱᱥᱚᱨ ᱦᱟᱥᱯᱟᱛᱟᱞ ᱵᱮᱱᱟᱣ ᱞᱮᱫᱟ ᱾

ᱫᱩᱥᱟᱨ ᱠᱟᱹᱢᱤ ᱚᱠᱛᱚ
ᱥᱩᱨᱭᱚᱵᱚᱦᱟᱫᱩᱨ ᱛᱷᱟᱯᱟ ᱢᱮᱥᱟᱞ ᱥᱚᱨᱠᱟᱨᱼᱟᱜ ᱵᱮᱜᱟᱨ ᱛᱟᱭᱚᱢ ᱠᱳᱭᱨᱟᱞᱟ ᱫᱚ ᱡᱷᱟᱯᱟ ᱠᱷᱚᱱ ᱢᱚᱱᱛᱨᱤ ᱯᱚᱫᱽ ᱠᱚᱭᱪᱩᱼᱮᱱᱟ ᱾ ᱠᱳᱭᱨᱟᱞᱟ ᱯᱩᱭᱞᱩ ᱫᱷᱚᱱ ᱱᱮᱯᱟᱞᱤ ᱠᱟᱸᱜᱽᱨᱮᱥᱼᱟᱜ ᱯᱨᱚᱛᱤᱱᱤᱫᱷᱤᱛᱣᱚ ᱞᱮᱠᱟᱛᱮ ᱥᱚᱨᱠᱟᱨ ᱨᱩᱯ ᱛᱮ ᱵᱤᱹ ᱥᱚᱹ ᱒᱐᱕᱕ ᱯᱩᱥ ᱑᱐ ᱦᱤᱞᱳ ᱫᱷᱟᱹᱨᱤ ᱟᱨ ᱱᱮᱠᱚᱯᱟ ᱮᱢᱟᱞᱮ ᱟᱨ ᱱᱮᱯᱟᱞ ᱥᱚᱫᱽᱵᱷᱟᱣᱱᱟ ᱯᱟᱨᱴᱤ ᱥᱟᱶ ᱢᱮᱥᱟᱞ ᱠᱟᱛᱮ ᱢᱟᱬᱟᱝ ᱥᱮᱡ ᱠᱤᱱ ᱞᱟᱦᱟᱭᱮᱱᱟ ᱾

ᱥᱟᱹᱠᱷᱭᱟᱹᱛ